《秋日闻曹中丞东湖庄堂楼初筑以诗奉赠》
明代·宋登春

云霞江色晚，楚客意何如。金散身无累，才高世其疏。

开门闻鸟雀，落日见樵渔。玄阁还应闭，白头长着书。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。